- Ընդհանրապես բնապահպանության մեջ չկա մի խնդիր, որը լոկալ բնույթ կրի: Այստեղ ամեն ինչ գլոբալ է, փոխկապակցված: Ամեն ինչ մեկը մյուսից է կախված: Եվ եթե խոսում ենք անտառների մասին, պետք է ոչ միայն անտառների խնդիրը դիտարկենք, այլ այն ամենը, ինչը շրջապատում է անտառը: Այսինքն` հնարավոր չէ պատկերացնել, որ այս կամ այն մարմինը միայնակ, առանց մնացած կառույցների աջակցության կարող է լիարժեք իրականացնել իր գործառույթները: Նույն հաջողությամբ համայնքը ևս միայնակ չի կարողանա պայքարել այդ երևույթի դեմ: Ընդհանուր հոգածություն է հարկավոր և բոլորովին այլ մակարդակի պետք է բարձրացնել, փոխել բոլորի վերաբերմունքը անտառի հանդեպ: Եթե նույնիսկ վերցնենք ԶԼՄ-ների աշխատանքը, ապա օրինակ վերջին 10 տարվա ընթացքում քանի՞ պրոֆեսիոնալ հոդված եք տեսել, որտեղ լրջորեն վերհանվել է այդ խնդիրը: Մենք էկոլոգիական գիտելիքների մակարդակի բարձրացման խնդիր ունենք նաև: Բացի այդ, անտառի ազգային ծրագիր ունենք, որի որոշ դրույթներ իրականաց վել են, որոշները` ոչ: Օրինակ` ծրագրում նշված էր, որ տարեկան պետք է իրականացվեր 5000 հա անտառապատման/անտառվերականգնման աշխատանքներ, ինչը սակայն, չի արվել: